VS000797
Datum: 1995-09-26T01:00:00.000+01:00
datum_sodbe_i_stopnje: 1998-10-22T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice - poškodbe skočnega sklepa in stopala in njihove posledice
fischer: srednje hudi primeri
odskodnina: 2100000 SIT
opombe: II Ips 186/2000. Reviziji tožene stranke je bilo delno ugodeno, odškodnina za TB je bila z 800.000,00 SIT znižana na 500.000,00 SIT, za ZŽA pa z 2.000.000,00 SIT na 1.000.000,00 SIT.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 10 do 15 let

## Škodni dogodek

Poškodovala se je pri pouku telesne vzgoje, ob preskoku telovadnega orodja - koze.

## Poškodba

Zlom leve golenice in mečnice v gležnju v višini rastnega hrustanca z delnim izpahom obeh kosti v zunanjo bočno smer.

## Telesne bolečine

500000 SIT 3 dni hude, srednje hude občasno 1 teden, lahke 1 mesec in občasne lahke 3 mesece. Občasne lahke se bodo lahko pojavljale tudi v bodoče, pri dolgotrajni hoji po neravnem terenu, ob ekstremnih telesnih naporih in slabem vremenu.

#### Hospitalizacija

2 operaciji.

#### Ambulantno zdravljenje

Pregledi.

#### Rehabilitacija

Fizioterapija.

#### Nevšečnosti med zdravljenjem

RTG slikanja, infuzije, injekcije, preiskave, odstranitev šivov in drenažnih cevk.

## Strah

200000 SIT Hud primarni strah več ur, zmeren sekundarni strah 1 mesec, v blažji obliki pa občasno 2 do 3 mesece.

## Zmanjšanje življenjske aktivnosti

1000000 SIT Popoškodbeno stanje je zapustilo degenerativno okvaro sklepnega hrustanca in kostnine levega gležnja, ki je podlaga za organske okvare tožnice, kot so v predelu levega gležnja bolečine ob slabem vremenu, pri hoji, predvsem navzdol, ki je tudi nestabilna, oteklina pri daljši hoji in pri večjih telesnih obremenitvah, ki se jim, predvsem ekstremnim, mora izogibati. Ni sposobna za ekstremne napore, povezane s športi, ki vključujejo veliko skakanja in tekanja, za daljše in naporne hoje po neravnem terenu, za dolgotrajno stanje in za opravljanje del v prisilni drži - čepe.

## Skaženost

400000 SIT Brazgotini, ki sta nastali zaradi operativnega zdravljenja; ena na notranji strani levega gležnja v dolžini 12 cm, druga na zunanji strani gležnja v dolžini 8 cm. Na posameznih mestih sta sprijeti s podlago in sta hiperpigmentirani.

---

ZOR člen 200, 203